Misti
Misti (isp. Misti, keč. Misti urqu) – ugnikalnis Andų kalnuose, Peru, šalia Arekipos miesto (El Misti yra šio miesto simbolis). Aukštis – 5822 m. Kalno viršūnėje iš geležinkelio bėgių pastatytas 6 m aukščio kryžius. Paskutinis El Misti išsiveržimas vyko 1870 m. (kitais duomenimis, 1784 m.). Šiuo metu rūksta fumarolės . Kasmet vyksta bėgimo iš Arekipos centro (apie 2300 m virš jūros lygio) į Misti viršūnę varžybos.